"ขนมไทยแม่ศรีเรือน The Rest Area" ขนมไทยหลายรายการ ที่ทำกันสดๆ เสิร์ฟกันร้อนๆ จากเตา !!

ร้านขนมไทยร้านนี้เป็นเหมือนร้านย่อยของร้านก๋วยเตี๋ยวไก่แม่ศรีเรือน ตัวร้านตั้งอยู่ในโครงการ The Rest Area ประชาชื่น ซึ่งเป็นจุดพักรถเมื่อเลยด่านเก็บเงินประชาชื่นมาประมาณ 100 เมตร ตัวโครงการจะมีร้านอาหาร สามารถนั่งทานและซื้อกลับไปทานได้ โดยร้านขนมร้านนี้เมื่อเลี้ยวเข้าไปในโครงการแล้วจะอยู่ทางฝั่งซ้าย เป็นเหมือนแผงขายขนมเสียมากกว่าจะเป็นร้าน ข้างหน้าแผงจะมีขนมเบื้องที่ทำสเร็จใส่กล่องวางเรียงรายไว้ ส่วนด้านใน พนักงานจะทำขนมเบื้อง ขนมครก กันสดๆ ร้อนๆ แล้วจัดแจงจัดใส่กล่องกันเดี๋ยวนั้น รับประกันความสด การบริการและความสะอาดของทางร้านธรรมดาทั่วไป เมื่อได้ลองทานรสชาติของขนมเบื้อง ธรรมดา และเนื้อเแป้งกับครีมค่อนข้างแข็งไม่อร่อยครับ 

โดยรวม ร้านนี้เป็นร้านขนมหวานที่ทำกันสดๆ ขายขนมอยู่ประมาณ 3-4 รายการ การบริการและความสะอาดธรรมดา ราคาเหมาะสม รสชาติอาหารที่ได้ลองทานธรรมดามากๆ เพื่อนๆ ผ่านมาลองมาทานกันนะครับ !!